FOTO ȘI VIDEO SUA - Mexic, finala Ligii Națiunilor, întrerupt de două ori din cauza bătăii între fani și a scandărilor homofobe! Suporterii mexicani au făcut legea în Texas
Cele două mari rivale din America de Nord și Centrală s-au întâlnit pe AT&T Stadium din Arlington, Texas.
Selecţionata Statelor Unite a învins cu scorul de 2-0 echipa Mexicului şi-a păstrat titlul în Liga Naţiunilor din zona CONCACAF (America de Nord, America Centrală şi Caraibe).
Americanii au dominat finala disputată duminică la Arlington (Texas), în care s-au impus prin două goluri spectaculoase, marcate de Tyler Adams, mijlocașul lui Bournemouth din Premier League (45), şi Giovanni Reyna, împrumutat de Borussia Dortmund la Nottingham Forest (63). VIDEO AICI
Acesta este al treilea succes consecutiv pentru Statele Unite în această competiţie, în tot atâtea ediţii desfăşurate de la înfiinţarea acesteia, în sezonul 2019-2020.
SUA - Mexic 2-0 în finala CONCACAF Nations League
Arbitrul canadian Drew Fischer a condus echipele:
Statele Unite: Matt Turner - Sergino Dest, Tim Ream, Chris Richards, Antonee Robinson - Gio Reyna (Yunus Musah, 79), Tyler Adams (Johnny Carsoso, 46), Weston Mckennie, Tim Weah (Malik Tillman, 92) - Haji Wright (Folarin Balogun, 66), Christian Pulisic (Brenden Aaronson, 92).
Selecţioner: Gregg Berhalter.
Mexic: Guillermo Ochoa - Jorge Sanchez, César Montes, Johan Vásquez, Jesus Gallardo (Gerardo Arteaga, 92) - Luis Chavez (Luis Romo, 80), Edson Alvarez, Erick Sanchez (Santiago Gimenez, 65) - Uriel Antuna (Orbelín Pineda, 65), Henry Martín, Hirving Lozano.
Selecţioner: Jaime Lozano.
Aproape toți cei 60.000 de spectatori ai meciului din Texas au ținut cu Mexic
Cei 59.471 de fani prezenți la Arlington, Texas, au ținut într-o proporție covârșitoare cu oaspeții de la Mexic, echipă cu o medie fabuloasă de spectatori prezenți la meciurile naționalei, 42.296 de spectatori la partidele oficiale!
Finala CONCACAF Nations League a fost întreruptă de două ori din cauza scandărilor homofobe ale publicului pro-mexican, iar fanii celor două naționale s-au bătut și și-au aruncat pumni și sticle pe AT&T Stadium!
Urmăriți SPORT.RO și pe Google News